ડેલ્ફી
ઓરેકલ
એપોલોએ તેના ઓરેકલના માધ્યમથી જણાવ્યું હતું કે, ડેલ્ફી ખાતેના ઓરેકલની સિબિલ અથવા પૂજારણને પાયથિયા તરીકે ઓળખવામાં આવતી હતી, તે આવશ્યક રીતે તે વિસ્તારના ગ્રામ્ય પ્રદેશના લોકોમાંથી પસંદ કરેલી વૃદ્ધા હોવી જોઇએ જેનું સમગ્ર જીવન બેદાગ હોય. તે પૃથ્વીના છિદ્ર પર રાખવામાં આવતી તીપાઇ પર બેસતી. દંતકથા અનુસાર જ્યારે એપોલોએ પાયથનને હણ્યો ત્યારે તેનું શરીર આ છિદ્રમાં પડ્યું હતું, અને તેના વિઘટન પામેલા શરીર ધૂમાડો નિકળવા લાગ્યો. આ ધૂમાડાને કારણે ઝેર ચડવાથી સિબિલ બેહોશ થઈ જતાં એપોલોને તેના આત્મા પર કબજો જમાવવાની તક મળી. આ અવસ્થામાં તેને ભવિષ્યવાણી કરી. એવું માનવામાં આવે છે કે હિંસક બેહોશી પેદા કરવા માટે જાણીતો ઉચ્ચ તીવ્રતા ધરાવતો ઇથિલિન ગેસ આ છિદ્રમાંથી બહાર નીકળે છે, જો કે હજુ આ માન્યતા વિવાદાસ્પદ છે. બેહોશીની અવસ્થામાં પાઇથિયાએ જે "વાર્તાલાપ" કર્યો – જે સંભવિત રીતે સમાધિગ્રસ્ત અવસ્થામાં આપવામાં આવેલું પ્રવચન હતું – તેને મંદિરના પૂજારીઓ દ્વારા હેક્ઝામીટર (એક છંદ)માં "અનુવાદ" કરવામાં આવ્યો. લોકો જાહેરજીવનની નિતિઓ સાથે સંકળાયેલા મહત્વપૂર્ણ પ્રશ્નોથી માંડીને વ્યક્તિગત જીવનના પ્રસંગો સુધીની દરેક બાબતમાં ઓરેકલનું માર્ગદર્શન માંગતા હતા. શિયાળાના મહિનાઓમાં ઓરેકલનું માર્ગદર્શન માંગવામાં આવતું ન હતું કારણ કે આ સમય દરમિયાન એપોલો હાઇપરબોરિયાઇ લોકો વચ્ચે નિવાસ કરતા હોવાની માન્યતા હતી. તેમની અનુપસ્થિતિમાં મંદિરમાં ડાયનાયસસનો વાસ રહેતો હતો. એચ. ડબલ્યુ. પાર્ક લખે છે કે ડેલ્ફી અને તેના ઓરેકલની સ્થાપના નોંધવામાં આવેલા ઇતિહાસ પહેલાં થઈ હતી અને તેનું મૂળ જાણવું અઘરું છે, પરંતુ તે ટાઇટન ગૈયાના પૂજનના સમયનું હોઈ શકે. હર્બર્ટ વિલિયમ પાર્ક, ધ ડેલ્ફિક ઓરેકલ, વોલ્યુમ-1, પેજ.3. "ડેલ્ફી અને તેના ઓરેકલની સ્થાપના નોંધવામાં આવેલા ઇતિહાસના સમય પહેલાં કરવામાં આવી છે. પ્રાચીન સત્તા દ્વારા તેની સ્થાપના અંગેના સ્પષ્ટ નિવેદનને શોધવું મૂર્ખામી છે, પરંતુ પૂર્વઐતિહાસિક પરંપરાના સીધાસાદા ઉલ્લેખની અપેક્ષા રાખી શકાય. હકીકતમાં આપણે તે શોધી રહ્યા નથી. હોમરીક હિમ ટુ એપોલો ના લેખક, યુમેનિડસ ની પ્રસ્તાવનામાં એસ્કલસ, અને ઇફિજેનિયા ઇન ટૌરીસ માં કોરસમાં યુરીપિડિસ.  આ ત્રણેયના અહેવાલો, માત્ર સાદા અને પરંપરાગત હોવાને બદલે માત્ર પસંદગીના અને એકાકી ઝોક દર્શાવતા છે. તેઓ બીજા વ્યક્તિ સાથે મૂળભૂત રીતે અસંમત થાય છે, પરંતુ તેઓ પછીના ક્લાસિકલ સમયના પરંપરાગત વર્ણન અંગે ઉપરછલ્લી રીતે જોડાયેલા છે. પાર્ક જણાવે છે કે, આ અહેવાલ [યુરીપિડીસ] દર્શનિય રીતે પૂર્વઐતિહાસિક પરંપરાને શિષ્ટ રીતે પુનઉત્પન્ન કરે છે, જેને એચિલસે પોતાના હેતુ સિદ્ધ કરવા વિરોધ કરવો પડ્યો હતો, એ માન્યતા કે એપોલો ડેલ્ફીમાં આક્રમણ તરીકે આવ્યો હતો અને પૃથ્વી પર પહેલાંથી અસ્તિત્વમાં રહેલું ઓરેકલ તેને પોતાના માટે યોગ્ય જણાયું હતું. સાપને હણવું એ તેનું વિજયી કૃત્ય હતું જેણે તેનો કબજો સલામત કર્યો, તે હોમરિક હિમ માં જણાવ્યા પ્રમાણે આ સ્થળના સુધારાનું કાર્ય ન હતું. અન્ય તફાવત પણ નોંધપાત્ર છે. હોમરિક હિમ માં, આપણે જોયું તેમ, ડોડોનામાં જે રીતે ભવિષ્યવાણી કરવામાં આવતી હતી તે પદ્ધતિનો ઉલ્લેખ છે: પાંચમી સદીમાં લખી રહેલા એચિલસ અને યુરિપિડિસ બંને તેમના કાળમાં ડેલ્ફી ખાતે ઉપયોગમાં લેવામાં આવતી ભવિષ્યવાણીની શૈલી પૂર્વઐતિહાસિક કાળની હોવાનું જણાવે છે. તેમના તીપાઈ અને ભવિષ્યવાણીકર્તાની બેઠક અંગેના તેમના સંદર્ભ પણ એટલા જ અસ્પષ્ટ છે." છઠ્ઠા પાના પર આગળ જણાવે છે કે, "ડેલ્ફી ખાતેનું વધુ એક પુરાતત્વીય પાસું તે પૃથ્વી દેવી સાથે સંકળાયેલું હોવાનું જણાવે છે. તે ઓમ્ફાલોસ છે, જે ઇંડા-આકારનો પત્થર હતો, જેને ઐતિહાસિક સમયમાં મંદિરના ગર્ભગૃહમાં સૌથી અંદરના ભાગમાં રાખવામાં આવતો હતો. ક્લાસિકલ દંતકથાઓ જણાવે છે કે તે પૃથ્વીની નાભિ (ઓમ્ફાલોસ) અથવા કેન્દ્ર દર્શાવે છે અને તેનું વર્ણન કરતાં જણાવે છે કે આ જગ્યા ઝ્યુઅસે નક્કી કરી હતી જેણે બે ગરુડને પૃથ્વીની વિરોધી દિશામાં ઉડવા માટે છોડ્યા હતા, અને જે આ જ જગ્યાએ મળ્યા હતા. પેજ સાત પર તે આગળ લખે છે કે, "તેથી ડેલ્ફી મૂળભૂત રીતે પૃથ્વી દેવીની ઉપાસના માટે હતું જેને ગ્રીક લોકો ગી અથવા ગૈયા (પુરાણકથામાં) કહેતા હતા. થેમીસ, જેને આ પરંપરામાં પૃથ્વી સાથે તેની પુત્રી તરીકે અને ભાગીદાર અથવા વંશજ તરીકે સાંકળવામાં આવે છે, તે એક જ દેવતાનું બીજું સ્વરૂપ છે: આ ઓળખને એચિલસે અન્ય સંદર્ભમાં સ્વીકારી છે. આ બંનેની ઉપાસના, એક જ અથવા અલગ રીતે, એપોલો દ્વારા દૂર કરવામાં આવી હતી. તેનું મૂળ વિદ્વત્તાપૂર્ણ વિવાદનો વિષય છે: આપણા હેતુ માટે તેને હોમરિક હિમ માં રજૂ કરવામાં આવ્યો છે તે રીતે ઉત્તરીય આક્રમણખોર તરીકે ગણવો પૂરતો છે અને તેનું આગમન મેસિનિયન અને હેલેનિક સમયગાળાની વચ્ચેના અંધકારપૂર્ણ મધ્યાંતરમાં થયું હોવું જોઇએ. સંપ્રદાયની જગ્યા માટે તેના ગી સાથેના સંઘર્ષને સાપને હણવાની દંતકથામાં રજૂ કરવામાં આવ્યું છે."